Hej Bolius

Hvad er det, der sker med fugerne i bunden af mine vinduer? Det drejer sig om vinduer med 3-lags glas, ca. 2 år gamle. Vinduerne går ned til træterrasse.

Fugen i bunden af flere vinduer er ligesom spist. Kan vi gøre noget for at forhindre det andre steder?

Hilsen Randi


Hvad er det der har spist af fugen i de nye vinduer -og hvad kan vi gøre for at forhindre det?
Hej Randi

Som jeg lige ser eller tolker dit billede, så ligner det, at det er udvendigt.

Derfor kunne det sagtens være fugle, som napper små bidder af fugen! Det har jeg set mange gange før, også i gummifuger omkring selve vinduerne og på fugebånd. Det må åbenbart smage godt...

Det er mit bedste bud. Var der tale om en “regulær” nedbrydning, så ville jeg mene, overfladen generelt ville se ja... nedbrudt ud.

Måske kan I holde sultne næb væk ved af lægge en lille pæn silikonefuge der. Eller måske hænge noget fuglefrø op i nærheden. ;o)

Der kan godt opstå skader på vinduesrammen/-karmen, hvis der kommer for store huller, hvor vandet kan trænge ned. 

Så måske skal I have den lokale glarmester på besøg for at skifte denne glasliste.

